***ΓΙΑΝΝΗΣ ΡΙΤΣΟΣ***

*αναφέρεται στην Αθήνα της κατοχής, της οποίας οι κάτοικοι, παρόλο που η πατρίδα τους ήταν κατακτημένη από τους Γερμανούς, παρέμεναν με αδούλωτο φρόνημα, « ανυπότακτοι» και αγωνίζονταν στις τάξεις της Αντίστασης.*

*μετά τη λήξη του Εμφυλίου ( 1949) τα ηνία της εξουσίας στην Ελλάδα τα κρατάει η νικήτρια συντηρητική παράταξη, ενώ οι πολίτες με αριστερές ιδέες θεωρούνται « μιάσματα» και διώκονται. Ένας από αυτούς είναι και ο Ρίτσος, ο οποίος εξορίστηκε στον Αϊ- Στράτη. Όταν επέστρεψε από το στρατόπεδο αυτό στην Αθήνα, τη βρήκε ολότελα διαφορετική από την πόλη που είχε αφήσει. Οι πικρές αυτές διαπιστώσεις του για τη μετακατοχική Αθήνα, η σύγκριση της με την «ανυπότακτη» Αθήνα του παρελθόντος, καθώς και ο οραματισμός του μέλλοντος αποτελούν τα θέματα της ποιητικής σύνθεσης Ανυπότακτη Πολιτεία.*

*νοσταλγικά θυμάται την ηρωική Αθήνα της Κατοχής και της Αντίστασης ( 1941-1944), μιας εποχής κατά την οποία η αγωνιστική διάθεση και η αυτοθυσία έδιναν το στίγμα σε αυτήν την πολιτεία. Λίγα βέβαια είναι σε αυτό το απόσπασμα τα σημεία, όπου αναφέρονται φανερά η υπαινικτικά σε αυτήν την ανυπότακτη πολιτεία, καθώς και στην αγωνιστικότητα και στο αδούλωτο φρόνημα των κατοίκων της. Αυτό επιτυγχάνεται μέσω της μεταφορικής αναφοράς στους κεραυνούς της (στ.5), της τριπλής επανάληψης του χαρακτηρισμού ανυπόταχτη ( στ.10), της αναφοράς στα ροζιασμένα , των μεταφορικών φράσεων στους στ. 11, 29, 30, καθώς και της αναφοράς στα οράματα για ένα καλύτερο αύριο, που θα έφερνε όλο τον κόσμο πολύ ψηλά με τις θυσίες των αγωνιστών ( στ.13-17).*

*: δίνονται εικόνες και γνωρίσματα της μετακατοχικής Αθήνας, η οποία είναι διαφορετική. Μέσα στις νέες συνθήκες δεν είναι ανυπότακτη, ενώ τίποτε δε θυμίζει τους πρόσφατους αγώνες και τις θυσίες, που δεν έχουν δικαιωθεί*

* *Στους τρεις πρώτους στίχους παρουσιάζονται παραστατικές εικόνες από την καθημερινή ζωή της πόλης, τα φώτα της νύχτας και οι γραφικοί μικροπωλητές οι οποίοι στις γωνίες των δρόμων ψήνουν σε κινητές εστίες και πουλάνε καλαμπόκια*
* *Εκτός όμως από την καλοπέραση κάνει λόγο και για τη φτωχολογιά, που ζει μέσα στη μιζέρια και στις αρρώστιες, έχοντας παραμερίσει την αγωνιστικότητα της*
* *Επίσης παρουσιάζεται και ο τρόπος ψυχαγωγίας των ανθρώπων της εργατικής τάξης της Αθήνας, οι οποίοι πηγαίνουν εκδρομές στο ύπαιθρο τις Κυριακές αμέριμνοι , αδιάφοροι, απροβλημάτιστοι για τα μεγάλα ζητήματα του τόπου ( στ. 8-10)*
* *Δίνεται στη συνέχεια η εκμετάλλευση του λαού από την οικονομική ολιγαρχία ( στ.11), ενώ στους στ. 18-20 προβάλλεται και μια άλλη πλευρά κοινωνικής αδικίας. Επρόκειτο για τους ανθρώπους της παράταξης που κυβερνούν τον τόπο και καταλαμβάνουν θέσεις εργασίας σε βάρος των φτωχών τάξεων, όπως οι απόστρατοι της χωροφυλακής και του στρατού που όταν έπαιρναν τη σύνταξη τους, εκμεταλλευόμενοι την ιδιότητα τους βολεύονταν σε εύκολες θέσεις θυρωρών ή νυχτοφυλάκων, ενισχύοντας σημαντικά το εισόδημα τους. Αυτοί που έπρεπε να είναι αγωνιστές, ο φτωχός λαός, ίσως και κάποιοι παλιοί αγωνιστές, παρόλο που νιώθουν με αγανάκτηση ότι αδικούνται και ότι πρέπει να ξεσηκωθούν μένουν σιωπηλοί και αδρανείς από φόβο, έχοντας συμβιβαστεί με την κατάσταση και έχουν γίνει δειλοί μικροαστοί. Το μόνο που τους δένει με το αγωνιστικό παρελθόν είναι η ανάμνηση των νεκρών από τους αγώνες του πρόσφατου παρελθόντος. Ο λαός είναι τώρα αλλοτριωμένος ( στ. 21, 28)*
* *Τέλος επισημαίνεται και η ξενοκρατία. Οι Γερμανοί κατακτητές της κατοχής έχουν δώσει τη θέση τους σε άλλους κατακτητές , στους Αμερικάνους ( στ. 33-34), που επιβάλλονται στην Ελλάδα πολιτισμικά, πολιτικά και στρατιωτικά*

*Βόλεμα, καλοπέραση και από την άλλη φτώχεια και μιζέρια. Αδιαφορία, εφησυχασμός, κοινωνική εκμετάλλευση, αδικία, αλλοτρίωση, έλλειψη αγωνιστικότητας, ξενοκρατία: αυτή είναι η εικόνα της ανυπότακτης σημερινής Αθήνας που είδε ο ποιητής κατά την επιστροφή του από την εξορία.*

*ο ποιητής πιστεύει ότι απομένει να γίνουν πολλοί αγώνες για κοινωνικές κατακτήσεις, « κι έχουν απομείνει πολλά τραγούδια που δεν τα΄παν ακόμα». Ωστόσο έχει διαπιστώσει απουσία αγωνιστικότητας μπροστά στην εκμετάλλευση, την απάθεια και την αλλοτρίωση, αναρωτιέται δραματικά για τα αίτια αυτής της κατάστασης, για την απουσία οραμάτων και αγώνων ( στ. 44), για να δώσει ο ίδιος αμέσως την απάντηση ( στ. 45-46). Για αυτό το κατάντημα επομένως φταίνε όλοι με την παθητική στάση που κρατάνε απέναντι σε αυτούς που τους επιβάλλονται και τους εκμεταλλεύονται, ντόπιους και ξένους.*

*με αυτήν την εικόνα φυσικό είναι ο ποιητής να νιώθει απογοήτευση. Ωστόσο βλέπει την κατάσταση με αισιοδοξία, καθώς οραματίζεται ένα ελπιδοφόρο μέλλον, καλώντας το λαό για νέους συλλογικούς αγώνες. Βλέπει προσωρινή και παροδική την απουσία αγωνιστικού φρονήματος, το οποίο ωστόσο υπάρχει και στη σημερινή Αθήνα, έστω και να δεν εκδηλώνεται. Οι άνθρωποι δεν έχουν παραιτηθεί και η αγωνιστικότητα τους δεν έχει πεθάνει, παρά βρίσκεται σε λήθαργο. Η αισιοδοξία , ο ηρωικός τόνος και οι οραματισμοί, φαίνονται στα εξής*

* *Στίχος 5, η αγωνιστικότητα της Αθήνας λανθάνει εκρηκτική*
* *Στίχος 10, με την τριπλή επανάληψη υπογραμμίζεται το αδούλωτο φρόνημα της Αθήνας, το οποίο δεν έπαψε να υπάρχει*
* *Στίχος 11, υποβόσκει στους κατοίκους της τωρινής Αθήνας η οργή και η αγανάκτηση για την οικονομική εκμετάλλευση τους*
* *Στίχοι 27-28, οι άνθρωποι θυμούνται τιμητικά τους νεκρούς των πρόσφατων αγώνων και μέσα στην αλλοτρίωση τους προσπαθούν να βρουν τον αληθινό εαυτό και τον προορισμό τους*
* *Στίχος 29, η οργή των ανθρώπων κρύβεται μέσα τους, έτοιμη να ξεσπάσει σε εξέγερση*
* *Στίχοι 30-31, οι πολίτες είναι μαθημένοι στους αγώνες και για αυτό υπάρχει ελπίδα ότι θα τους συνεχίσουν*
* *Στίχοι 34-36, όλοι κάποτε θα ξεσηκωθούν και περιμένουν την κατάλληλη στιγμή*
* *Στίχος 37, εκφράζεται η βεβαιότητα ότι στο μέλλον θα ανατραπεί η κρατούσα τάξη με τους αγώνες του λαού. Ο στίχος υπογραμμίζεται έντονα, αποτελώντας μόνος του στροφική ενότητα*
* *Στίχοι 38-41, ο ποιητής εκφράζει τη βεβαιότητα ότι ωριμάζουν οι συνθήκες για μελλοντική ένοπλη εξέγερση και καλεί τους πολίτες σε συλλογική δράση*
* *Στίχος 43, οι πολίτες έχουν απόθεμα οραμάτων και αγωνιστικότητας*

*αγωνιστικό κάλεσμα στους πολίτες στο πλαίσιο της αισιόδοξης ενατένισης του μέλλοντος και των οραματισμών του. Η φράση επαναλαμβάνεται σε τέσσερα σημεία ( στ. 17, 22, 38, 47) και με αυτήν κλείνει η ενότητα. Ο ποιητής καλεί τους πολίτες να αντιληφθούν την ιστορική αναγκαιότητα της εξέγερσης ( η πόρτα, που θα οδηγήσει στη λυτρωτική κοινωνική και πολιτική ανατροπή ήδη ανοίγει τρίζοντας). Η φράση μοιάζει με στρατιωτικό προσκλητήριο για ένοπλο αγώνα.*

*Ο ποιητής χρησιμοποιεί το γ΄ γραμματικό πρόσωπο στις περιγραφές και στις αφηγήσεις και το β ενικό, όταν απευθύνεται στην προσωποποιημένη πολιτεία. Χρησιμοποιεί το β΄πληθυντικό πρόσωπο , καλώντας τους πολίτες σε νέους αγώνες.*